### NN 146/2022 (14.12.2022.), Pravilnik o izmjenama i dopunama Pravilnika o kapitalu mirovinskih društava koja upravljaju obveznim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

2222

Na temelju članka 9. stavka 5. Zakona o obveznim mirovinskim fondovima (»Narodne novine«, br. 19/14., 93/15., 64/18., 115/18. i 58/20.) Hrvatska agencija za nadzor financijskih usluga na sjednici Upravnog vijeća održanoj 8. prosinca 2022. godine donosi

PRAVILNIK

O IZMJENAMA I DOPUNAMA PRAVILNIKA O KAPITALU MIROVINSKIH DRUŠTAVA KOJA UPRAVLJAJU OBVEZNIM MIROVINSKIM FONDOVIMA

Članak 1.

U članku 2. Pravilnika o kapitalu mirovinskih društava koja upravljaju obveznim mirovinskim fondovima (»Narodne novine«, broj 60/14. i 39/17.) iza teksta »broj 19/2014« stavlja se zarez i briše slovo »i« te se iza oznake »93/2015« dodaju riječi »64/18, 115/18 i 58/20«.

Članak 2.

U cijelom se Pravilniku i Prilozima I i II, ispred riječi »kapital« dodaje riječ »regulatorni« u odgovarajućem padežu, osim u slučajevima kad se radi o temeljnom kapitalu.

Članak 3.

U cijelom Pravilniku riječ »Agencija« zamjenjuje se riječju »Hanfa« u odgovarajućem padežu.

Članak 4.

U članku 6. točka e) mijenja se i glasi:

»(e) imovina koju je mirovinsko društvo steklo, a koja nije u skladu s člankom 26. stavcima 1. i 2. Zakona,«.

Članak 5.

U članku 9. stavku 2. iza riječi »kapitala« dodaje se tekst »iz članka 7. ovoga Pravilnika«.

Iza stavka 2. dodaje se novi stavak 3. koji glasi:

»(3) Za potrebe revizije izvještaja o izračunu regulatornog kapitala iz stavka 1. ovoga članka mirovinsko društvo dužno je zaključiti s neovisnim vanjskim ovlaštenim revizorom angažman s izražavanjem razumnog uvjerenja.«

Dosadašnji stavak 3. postaje stavak 4. mijenja se i glasi:

»(4) Revidirani izvještaj o izračunu regulatornog kapitala mirovinsko društvo dužno je objaviti na svojim mrežnim stranicama u roku iz članka 8. stavka 3. ovog Pravilnika.«

Članak 6.

U članku 10. stavku 1. riječi »potpisan naprednim elektroničkim potpisom,« brišu se.

Članak 7.

U Prilogu 1. Pravilnika u točki II. »Naputak za sastavljanje i popunjavanje izvještaja o izračunu regulatornog kapitala«, u podtočki B »KAPITALNI ZAHTJEV PREMA ČLANKU 3. STAVKU 1. ALINEJA 2. PRAVILNIKA« iza riječi »članka 7. stavak 1.« dodaje se tekst »Zakona«.

Podtočka 3.1. mijenja se i glasi:

»3.1. Prenosivi dužnički vrijednosni papiri i instrumenti tržišta novca iz članka 125. stavka 1. točke 1. Zakona – upisati iznos imovine uložen u prenosive dužničke vrijednosne papire i instrumente tržišta novca iz članka 125. stavak 1. točka 1. Zakona. Sredstva jamstvenog pologa iz članka 112. Zakona ne ulaze u izračun regulatornog kapitala.«

Podtočka 3.2. mijenja se i glasi:

»3.2. Prenosivi dužnički vrijednosni papiri i instrumenti tržišta novca iz članka 125. stavka 1. točke 2. Zakona – upisati iznos imovine uložen u prenosive dužničke vrijednosne papire i instrumente tržišta novca iz članka 125. stavak 1. točka 2. Zakona.«

Podtočka 3.3. mijenja se i glasi:

»3.3. Depoziti kod kreditnih institucija iz članka 125. stavka 8. Zakona – upisati iznos imovine uložen u depozite kod kreditnih institucija iz članka 125. stavka 1. točke 8. Zakona. Sredstva jamstvenog pologa iz članka 112. Zakona ne ulaze u izračun regulatornog kapitala.«

Podtočka IV. »Kapital sukladno članku 26. stavak 3. Zakona« postaje podtočka III.

Podtočka 4.5 mijenja se i glasi:

»4.5. Nerealizirani dobitak s osnova vrijednosnog usklađenja financijske imovine po fer vrijednosti kroz ostalu sveobuhvatnu dobit: upisati iznos nerealiziranih dobitaka od vrednovanja financijske imovine po fer vrijednosti kroz ostalu sveobuhvatnu dobit koji proizlazi iz primjene MSFI 9.«

Članak 8.

U Prilogu 2. »Izvještaj o izračunu regulatornog kapitala« mijenja se i glasi:

PRILOG 2.

IZVJEŠTAJ O IZRAČUNU REGULATORNOG KAPITALA

Naziv društva:

OIB društva:

Datum:

|  |  |  |
| --- | --- | --- |
| Oznaka pozicije | OPIS | IZNOS  (u eurima) |
| 1. | STAVKE REGULATORNOG  KAPITALA |  |
| 1.1. | Uplaćene redovne dionice |  |
| 1.2. | Uplaćeni poslovni udjeli |  |
| 1.3. | Rezerve formirane iz dobiti nakon oporezivanja | = 1.3.1. + 1.3.2. + 1.3.3. |
| 1.3.1. | zakonske rezerve |  |
| 1.3.2. | statutarne rezerve |  |
| 1.3.3. | ostale rezerve |  |
| 1.4. | Rezerve regulatornog kapitala |  |
| 1.5. | Zadržana dobit |  |
| 1.6. | Dobit tekuće godine (na osnovu godišnjih financijskih izvještaja) |  |
| 1.7. | Zbroj stavki (1.1. do 1.6.) | = 1.1. + 1.2. + 1.3. + 1.4. + 1.5. + 1.6. |
| 2. | Odbitne stavke REGULATORNOG kapitala |  |
| 2.1. | Nelikvidna sredstva |  |
| 2.2. | Udjeli u drugim mirovinskim društvima |  |
| 2.3. | Gubici u ovisnim društvima |  |
| 2.4. | Dospjela potraživanja |  |
| 2.5. | Imovina koju je mirovinsko društvo steklo, a koja nije u skladu sa člankom 26. stavkom 1. i 2. Zakona |  |
| 2.6. | Zadržani gubici proteklih godina utvrđeni na osnovi revidiranih godišnjih financijskih izvještaja |  |
| 2.7. | Gubitak tekuće godine (na osnovu godišnjeg financijskog izvještaja ili na osnovu financijskih izvještaja za razdoblja tijekom godine) |  |
| 2.8. | Nerealizirani gubitak financijske imovine raspoložive za prodaju |  |
| 2.9. | Negativne neto revalorizacijske rezerve |  |
| 2.10. | Zbroj stavki (od 2.1. do 2.9.) | = 2.1. + 2.2. + 2.3. + 2.4. + 2.5. + 2.6. + 2.7. + 2.8. + 2.9 |
| I. | REGULATORNI KAPITAL |  |
| A. | KAPITALNI ZAHTJEV PREMA ČLANKU 3. ALINEJA 1. PRAVILNIKA |  |
| B. | KAPITALNI ZAHTJEV PREMA ČLANKU 3. ALINEJA 2. PRAVILNIKA |  |
| II. | Višak (+)/manjak (-) regulatornog kapitala | = I. – Max (A., B.) |
| 3. | Financijska imovina mirovinskog društva |  |
| 3.1. | Prenosivi dužnički vrijednosni papiri i instrumenti tržišta novca iz članka 125. stavka 1. točke 1. Zakona |  |
| 3.2. | Prenosivi dužnički vrijednosni papiri i instrumenti tržišta novca iz članka 125. stavka 1. točke 2. Zakona |  |
| 3.3. | Depoziti kod kreditnih institucija iz članka 125. stavka 1. točke 8. Zakona |  |
| 3.4. | Zbroj stavki (od 3.1 do 3.3.) |  |
| IV. | Kapital sukladno članku 26. stavak 3. Zakona | = 3.4. – Max (A., B.) |
| 4. | Dodatne informacije |  |
| 4.1. | Skupštinske odluke (izglasana dividenda tekuće poslovne godine) |  |
| 4.2. | Skupštinske odluke (isplaćene dividende tekuće poslovne godine) |  |
| 4.3. | Rezerve regulatornog kapitala ostvarene emisijom dionica |  |
| 4.4. | Neuključena dobit tekuće godine |  |
| 4.5. | Nerealizirani dobitak s osnova vrijednosnog usklađenja financijske imovine po fer vrijednosti kroz ostalu sveobuhvatnu dobit |  |

|  |  |
| --- | --- |
| Datum: | Odgovorna osoba mirovinskog društva: |

Prijelazne i završne odredbe

Članak 9.

(1) Ovaj Pravilnik objavit će se u »Narodnim novinama«, a stupa na snagu 1. siječnja 2023. godine.

(2) Mirovinsko društvo dužno je prve izvještaje u skladu s člankom 8. ovoga Pravilnika dostaviti za izvještajna razdoblja koja počinju od 1. siječnja 2023. godine.

(3) Izvještaji za razdoblja do 1. siječnja 2023. godine dostavljaju se u skladu s Prilogom 2. Pravilnika o kapitalu mirovinskih društava koja upravljaju obveznim mirovinskim fondovima (»Narodne novine« broj 60/14 i 39/17) na način propisan člankom 6. ovoga Pravilnika kojim se mijenja članak 10. stavak 1. toga Pravilnika.

Klasa :011-01/22-03/05
 Urbroj: 326-01-70-72-22-5
 Zagreb, 8. prosinca 2022.

Predsjednik Upravnog vijeća
 dr. sc. Ante Žigman, v. r.